
KĖDAINIŲ RAJONO SAVIVALDYBĖS TARYBA

SPRENDIMAS
DĖL LEIDIMO ĮREGISTRUOTI BUVEINĘ

Kėdainiai

[bookmark: _Hlk208906614]Vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalimi, Juridinių asmenų registro nuostatų, patvirtintų Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“, 61 punktu ir atsižvelgdama į Kėdainių Povilo Lukšio šaulių draugijos 2026 m. rugpjūčio 19 d. prašymą „Dėl draugijos adreso registracijos“, Kėdainių rajono savivaldybės taryba nusprendžia:
1. Leisti Kėdainių Povilo Lukšio šaulių draugijai (kodas 306271730) Juridinių asmenų registre įregistruoti buveinę Kėdainių rajono savivaldybei nuosavybės teise priklausančiame pastate, unikalus Nr. 5397-7000-9013, esančiame Kėdainių m., S. Dariaus ir S. Girėno g. 52.
2. Šis sprendimas per vieną mėnesį nuo jo įteikimo arba paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Kaunas, A. Juozapavičiaus pr. 57, LT‑45262) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT‑01102, arba Kaunas, A. Mickevičiaus g. 8A, LT‑44312, arba Klaipėda, Galinio Pylimo g. 9, LT‑91230, arba Šiauliai, Dvaro g. 80, LT‑76298, arba Panevėžys, Respublikos g. 62, LT‑35158) Lietuvos Respublikos administracinių bylų teisenos įstatymo nustatyta tvarka.

Parengto sprendimo projekto tikslai:  
Leisti Kėdainių Povilo Lukšio šaulių draugijai įregistruoti buveinę draugijos panaudos teise valdomose patalpose, esančiose Kėdainių m., S. Dariaus ir S. Girėno g. 52.
Sprendimo projekto esmė, rengimo priežastys ir motyvai:
Kėdainių Povilo Lukšio šaulių draugijos buveinės adresas Juridinių asmenų registre šiuo metu yra įregistruotas vieno iš buvusių draugijos narių privačioje nuosavybėje. Pasikeitus situacijai, reikalinga pakeisti buveinės adresą, todėl draugija prašo leisti įregistruoti buveinę Savivaldybei nuosavybės teise priklausančiose patalpose Kėdainių m. S. Dariaus ir S. Girėno g. 52, kuriomis draugija naudojasi pagal panaudos sutartį nuo 2025 m. spalio 1 d.
Lėšų poreikis (jeigu sprendimui įgyvendinti reikalingos lėšos): 
Nėra.
Laukiami rezultatai: 
Teisinių sąlygų sudarymas Kėdainių Povilo Lukšio šaulių draugijai pakeisti buveinės adresą Juridinių asmenų registre.
Numatomo teisinio reguliavimo poveikio vertinimas*
	Sritys
	Numatomo teisinio reguliavimo poveikio vertinimo rezultatai

	
	Teigiamas poveikis
	Neigiamas poveikis

	Ekonomikai
	
	

	Finansams
	
	

	Socialinei aplinkai
	
	

	Viešajam administravimui
	
	

	Teisinei sistemai
	
	

	Kriminogeninei situacijai
	
	

	Aplinkai
	
	

	Administracinei naštai
	
	

	Regiono plėtrai
	
	

	Kitoms sritims, asmenims ar jų grupėms
	
	


* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

